BIZ พุ่ง 6% นิวไฮรอบ 3 ปี โบรกฯ ชี้ปี 64 กำไรกระฉูด รับ Backlog แน่น 2.3 พันลบ.
BIZ พุ่ง 6% นิวไฮรอบ 3 ปี โบรกฯ ชี้ปี 64 กำไรกระฉูด รับ Backlog แน่น 2.3 พันลบ.
BIZ พุ่ง 6% นิวไฮรอบ 3 ปี โบรกฯ ชี้ปี 64 กำไรกระฉูด รับ Backlog แน่น 2.3 พันลบ.
29 ธ.ค. 2563

ผู้สื่อข่าวรายงานว่า ราคาหุ้น บริษัท บิสซิเนสอะไลเม้นท์ จำกัด (มหาชน) หรือ BIZ ล่าสุด ณ เวลา 10.06 น. อยู่ที่ 4.02 บาท บวก 0.24 บาท หรือ 6.35% สูงสุดที่ 4.06 บาท ต่ำสุดที่ 3.88 บาท ด้วยมูลค่าซื้อขาย 1.89 ล้านบาท โดยราคาหุ้น BIZ ปรับตัวขึ้นสูงสุดในรอบ 3 ปี นับตั้งแต่ราคาหุ้นอยู่ที่ระดับ 4.02 บาท เมื่อวันที่ 6 พ.ย.2560

ทั้งนี้ บริษัทหลักทรัพย์ ไอร่า จำกัด ประเมินราคาเป้าหมายหุ้นบริษัท บิสซิเนสอะไลเม้นท์ จำกัด (มหาชน) หรือ BIZ ปี 2564 อยู่ที่ 4.90 บาทต่อหุ้นอิง PE ที่ 10 เท่า เนื่องจากคาดการณ์ผลประกอบการปี 2564 จะกลับมาเติบโตโดดเด่น โดยคาดว่ากำไรสุทธิจะอยู่ที่ 196 ล้านบาท เติบโต 551% จากการรับรู้รายได้จาก Backlog ที่สูงถึง 2,300 ล้านบาท (รวมโครงการจุฬาโปรตอน) และยังมีโครงการที่รอประมูลอีกมาก
อย่างไรก็ตาม BIZ อยู่ในตลาดที่มีคู่แข่งขันน้อยราย และมีโอกาสเติบโตได้อีกมาก รวมทั้งโครงการผู้ป่วยโรคมะเร็งสามารถเข้ารับบริการได้ทุกที่ของสปสช. ซึ่งจะเริ่มตั้งแต่วันที่ 1 มกราคม 2564 คาดช่วยเพิ่ม Utilization Rate ของรพ.CAH ให้ถึง break breakeven ได้เร็วขึ้นอีกด้วย